ཉེ་བའི་ཆར་རྒྱ་དཀར་ནག་གཉིས་ཀྱི་བར་དུ་འབྲས་ལྗོངས་སྣ་ཐོད་ལའི་རྒྱ་གར་གྱི་ས་ཁོངས་སུ་རྒྱ་གར་གྱི་དམག་མི་འགྲེམས་འཇོག་བྱས་པའི་རྩོད་གཞི་ནས་འགོ་བཙུགས་ཏེ།ཉིན་ལྟར་ཕྱོགས་གཉིས་ཀྱི་བར་དུ་ཤོད་རེས་ཐུག་ཅིང་།འབྲེལ་ཡོད་ཆབ་སྲིད་གནད་དོན་ཡོད་པའི་ས་ཁོངས་དུ་མ་ཞིག་གི་ཐད་ཕན་ཚུན་འཇིགས་སྐུལ་བྱ་རེས་ཀྱང་བྱས་ཡོད།དེ་བཞིན་རྒྱ་ནག་གི་ཕྱི་སྲིད་མགྲིན་ཚབ་པས་ནན་བརྗོད་བྱས་དོན།འཇར་མ་ནིར་འཚོགས་པའི་རྒྱལ་སྤྱིའི་དངུལ་ཁང་དང་དཔལ་འབྱོར་ཚོགས་ཆེན་ཐོག་རྒྱ་ནག་གི་སྲིད་འཛིན་ཞི་ཅིན་ཕིན་བསྐྱོད་ཡོད།འོན་ཀྱང་།རྒྱ་གར་གྱི་སྲིད་བློན་མོ་རྡི་དང་ཟུར་དུ་ཐུག་འཕྲད་གང་ཡང་བྱས་མེད།ཅེས་ཡང་ནས་བསྐྱར་དུ་ནན་བརྗོད་བྱས་ཡོད།དེ་མཚུངས་སྐབས་དེར་དངོས་སུ་ཕྱོགས་གཉིས་ཀྱི་དབུ་ཁྲིད་ཚོགས་ར་དུ་མར་ལྷན་འཛོམས་བྱུང་མོད་རྒྱལ་ཁབ་གཞན་གྱི་དབུ་ཁྲིད་ལྟར་ཟུར་དུ་མཇལ་འཛོམས་བྱུང་མེད་པའི་གནས་ཚུལ་ཐོན།